План-схема размяшчэння тэхсродкаў аховы (ТСА) папярэдне ўзгадняецца з заказчыкам, таму турбавацца аб парушэнні эстэтыкі вашага інтэр’ера не варта. I, дарэчы, стратэгія абсталявання сігналізацыяй памяшканняў, якія знаходзяцца на першых паверхах шматкватэрных дамоў, некалькі іншая, чым для астатніх: уваходныя дзверы на адкрыццё блакіруюцца магнітакантактнымі апавяшчальнікамі, на пралом — аб’ёмнымі інфрачырвонымі, якія рэагуюць на рух; вокны, выхады на балкон блакіруюцца на адкрыццё і разбурэнне акустычнымі апавяшчальнікамі, аб’ём памяшканняў — таксама інфрачырвонымі. Прычыны такога дбайнага блакіравання, думаю, відавочныя. Адмысловая схема існуе і для дамоў, што стаяць асобна.